Københavns Professionshøjskole
Københavns Professionshøjskole er en videregående uddannelsesinstitution, som samler grunduddannelser, efter- og videreuddannelser og forsknings- og udviklingsaktiviteter inden for sundhed, rehabilitering, sygepleje, ernæring, velfærdsteknologi, ledelse, pædagogik, socialt arbejde og administration.

Københavns Professionshøjskole har ca. 20.000 studerende og 2.000 ansatte samt en omsætning på ca. 1,5 milliarder kroner. Professionshøjskolen blev etableret den 1. marts 2018 som en fusion mellem de tidligere professionshøjskoler UCC og Metropol.

Professionshøjskolen er organiseret under ledelse af rektor Stefan Hermann

Københavns professionshøjskole har sit udgangspunkt i Region Hovedstaden og er en af 6 professionshøjskoler i Danmark.

Uddannelsesmiljøer 
Københavns Professionshøjskoles uddannelser er hovedsageligt samlet på campusser i Københavns bydele Vesterbro, Nørrebro, og Frederiksberg. Derudover har Københavns Professionshøjskole uddannelser i Hillerød, Nødebo, Helsingør og på Bornholm.

Københavns Professionshøjskole har hovedsæde på Campus Carlsberg i Carlsberg Byen i København.

Uddannelser 
Københavns Professionshøjskole består af tre fakulteter, ni institutter samt videreuddannelser, der rummer grunduddannelser, efter- og videreuddannelser og forsknings- og udviklingsmiljøer.

Københavns Professionshøjskole tilbyder en række videregående uddannelser, der retter sig mod mod dimittender fra gymnasiale uddannelser og ungdomsuddannelser, typisk i alderen 18-30 år, og som er rettet mod beskæftigelse på offentlige og private arbejdspladser:

 Administrationsbachelor
 Administrationsøkonom
 Bioanalytiker
 Ergoterapeut
 Ernæring og sundhed
 Fysioterapeut
 Jordemoder
 Katastrofe- og risikomanager
 Laborant
 Laboratorieteknologi
 Lærer
 Meritlærer
 Natur- og kulturformidler
 Professionsbachelor i skat
 Psykomotorisk terapeut
 Pædagog
 Meritpædagog
 Pædagogisk assistent
 Radiograf
 Socialrådgiver
 Sundhedsadministrativ koordinator
 Sygeplejerske
 Tegnsprogs- og skrivetolk
 Tekstilformidler

Eksterne henvisninger 
 

Professionshøjskoler
Uddannelse i København